Uutisissa: Marttyyrit pitävät kiinni uskostaan kuolemaankin asti.
Perheet iloitsevat uhrauksesta. Kuulemme ihmeellisiä todistuksia.
Tämä pohjoiskorealainen pakolainen menetti äitinsä ja isänsä.
Kiinan kristityt auttoivat häntä uuden elämän alkuun.
"Lähetän kolmannen suuren herätyksen Amerikkaan."
"Historian suurin herätys."
Amerikkaa kehotetaan varautumaan Jumalan uuteen liikehdintään.
Tervetuloa uutisten pariin!
Kuvittele näkeväsi, miten miehesi, veljesi tai isäsi tapetaan.
Sen joutuivat monet perheet kokemaan, -
kun ISIS teloitti 21 egyptiläiskristittyä helmikuussa.
Teloitusvideo nostatti raivoa maailmalla.
Jotkin perheet iloitsevat, että marttyyrit säilyttivät uskonsa.
Gary Lane jatkaa.
Olin ylpeä, että mieheni säilytti uskonsa eikä kieltänyt Jeesusta.
Tämä yllättävä reaktio nähtiin Aourin kylässä 240 km Kairosta etelään.
Asukkaat kunnioittavat 21 egyptiläisen uhrausta.
ISIS murhasi heidät helmikuussa.
Marttyyrien kuvat ovat esillä Neitsyt Marian kirkolla.
Marttyyreistä 13 oli kirkon jäseniä. Suremaan jäi perheenjäseniä, -
kuten Mariam Farhat, 23. Hänen miehensä Malak Ibrahim tapettiin.
Hän kuuli murhasta nähdessään videon paikallisella tv-kanavalla.
Olimme aluksi hyvin surullisia, -
mutta oli lohduttavaa nähdä, miten he huusivat Jeesus-nimeä videolla.
Mariam ja muut perheet sanovat tuntevansa nyt iloa, ei surua.
Yksi tapetuista oli Bebawy al Hamin Samuel-veli.
Pyysimme Jumalaa tekemään heistä lujia uskossa.
Iloitsimme, kun he sanoivat videolla: "Jeesus, armahda meitä."
Kun kuulimme, että heidät tapettiin uskonsa takia, -
meitä lohdutti se, että Jumala otti nämä lapsensa luokseen.
Vaikka Samuelin vaimo ja lapset menettivät puolison ja isän, -
he sanovat antavansa anteeksi ja rukoilevansa ISISin puolesta.
Rukoilen, että Jumala avaisi heidän sydämensä -
ja että totuus valkenisi heille ja he tekisivät parannuksen.
Jeesus käski antamaan anteeksi. Me annamme. Toivomme, -
että he tulevat tuntemaan Jeesuksen.
Egyptin kristittyjä rohkaisee tieto, etteivät he ole yksin.
Solidaarisuusliike vainojen kourissa kärsivien puolesta kasvaa USA:ssa.
Pohdimme, miten voisimme tukea veljiämme ja sisariamme, -
joita kohdellaan raa'asti uskonsa takia.
Mitä konkreettista voisimme tehdä?
Mahoney ja muut käynnistivät #oranssithaalarit-kampanjan.
Jotkut ilmaisevat tukeaan huivein, paidoin ja ruusukkein.
Se on muistutus rakkaudestamme ja tuestamme.
Muistutamme myös päättäjiä USA:ssa ja muualla vapaassa maailmassa, -
ettemme voi vaieta tästä asiasta.
Vastaanotto on ollut hyvä. Mukaan on tullut muitakin kuin kristittyjä.
Juutalainen rabbi osoittaa tukeaan vainotuille kristityille -
värjäämällä partansa oranssiksi. Mielettömän hienoa!
Kuvat oranssiin pukeutuneista rohkaisivat Mariamia.
Olemme iloisia heidän osoittamaan rakkaudesta. Emme ansaitse sitä.
Maailmassa kuolee joka viides minuutti kristitty uskonsa takia.
Ihmiset eivät ymmärrä, millaista raakuutta nämä joutuvat kokemaan.
Vainotut kristityt Lähi-idässä pyytävät aina yhtä asiaa.
Pyyntö on sama Irakissa, Syyriassa ja muualla: -
"Muistakaa meitä."
Oranssi väri työpaikalla tai seurakunnassa muistuttaa heistä.
Täytyy ymmärtää, että ellemme toimi nopeasti, -
kristinuskon julkinen ilmaiseminen saattaa loppua Lähi-idästä.
Holokaustin selviytyjä ja Nobel-palkittu Elie Wiesel sanoi: -
"Täytyy valita puolensa. Hiljaisuus auttaa vain sortajia, ei sorrettuja."
Mariamilla on viesti kärsineille ja ISISin uhkaamille: -
Älkää olko surullisia älkääkä itkekö. Jumala tukee meitä.
Hän on orpojen isä ja leskien auttaja.
Gary Lane, Kairo, Egypti.
Jälleen kerran yksi muslimi kääntyi kristinuskoon -
nähtyään Jeesuksen unessa.
YWAM raportoi, että entinen ääri-islamisti kertoi kääntymisestään -
lähetystyöntekijälle eräässä Lähi-idän maassa.
Mies myöntää tappaneensa kristittyjä ja nauttineensa siitä.
Kaikki muuttui hänen nähtyä unen. YWAMin työntekijä kertoi tapauksesta-
Marttyyrien äänen Todd Nettletonin radio-ohjelmassa.
Mies kertoi alkaneensa nähdä unia valkoiseen pukeutuneesta miehestä.
Tämä sanoi: "Tapat omiani."
Hänen tekonsa alkoivat herättää hänessä inhoa ja ahdistusta.
Eräs kristitty oli sanonut vähän ennen kuin hänet oli tapettu: -
"Tiedän sinun tappavan minut, mutta annan sinulle Raamattuni."
Kristitty tapettiin. ISIS-taistelija otti Raamatun ja alkoi lukea sitä.
Sitten toisessa unessa Jeesus käski miestä seuraamaan Häntä.
Mies pyysi, että hänestä voisi tulla Jeesuksen seuraaja ja opetuslapsi.
Jutun voi katsoa kokonaisuudessaan uutisten kotisivuilta.
Yli satatuhatta kristittyä pakeni kodeistaan Pohjois-Irakissa, -
kun ISIS valtasi Mosulin ja Niniven tasangon viime vuonna.
Chris Mitchell tapasi paenneita Jordaniassa.
Seuraavassa hänen raporttinsa.
Ammarin ja perheen kauhunhetket koittivat keskiyöllä.
Oli outoa, että kirkonkelloja soitettiin siihen aikaan.
Kovaäänisistä huudettiin: "Lähtekää Qaraqoshista!
ISIS tulee, eikä kukaan ole suojelemassa teitä."
Otin perheeni, vaimoni ja lapseni, ja lähdin.
Kristityt joutuivat pakenemaan 60 000 asukkaan Qaraqoshista.
Monet menivät kurdipääkaupunki Erbiliin.
Toiset pakenivat kurdikaupunki Dohukiin Turkin rajan tuntumaan.
Jotkut ovat päätyneet Jordanian Ammaniin ja lähikaupunkeihin.
Tätä ei voi käsittää. Tämä on kuin unta.
Elämämme oli hyvää ja mukavaa, mutta yhtäkkiä kaikki muuttui.
Muutoksen toivat kuolemaa kylvävät terroristit.
He haluavat tappaa, käännyttää, tai ajaa pois kaikki kristityt Irakista.
He kiittävät pakoon pääsystä Jumalaa.
Jeesus teki ihmeen ja pelasti perheeni.
Minulla on vaimo ja kolme tytärtä.
Jeesus pelasti heidät ISISiltä.
Näiden perheiden tilanne on parempi kuin valtaosan.
He saivat mukavan asunnon Bagdadin kirkkoherran ansiosta.
Anglikaanikaniikki Andrew Whiten organisaatio -
järjestää pakolaisille koteja ja muuta apua.
Tarvitsemme avustusta ja suojelua.
Meistä jokainen on tullut järkyttävän väkivallan keskeltä.
Tässä luokassa tuskin on lasta, jonka omaisia ei olisi tapettu.
Monet irakilaiskristityt ovat löytäneet pakopaikan täältä Jordaniasta.
Lapsista valtaosa on tullut Mosulista tai sen lähikylistä ja -kaupungeista.
Lähes kaikki ovat paenneet ISISiä.
Koulu toi toivoa.
Heillä ei ollut mitään, ja nyt heidän päivänsä täyttyvät rutiineista -
ja tulevaisuudentoivosta.
Heidän uskonsa pysyy lujana huolimatta traumasta ja sydänsurusta.
Yhdysvalloissa ja lännessä ihmisten täytyy tietää, -
että näillä ihmisillä ei ole mitään, mutta heillä on kaikki, -
koska he tietävät, että Jeshua on todellinen -
ja keskeinen heidän elämässään.
Lapset laulavat Isä meidän -rukouksen arameaksi.
Perheet lukevat Raamattua.
Kun heidän käskettiin kieltää Jeesus, he eivät taipuneet.
Hän kuoli puolestani ristillä. En voi kieltää Jeesusta.
He toivovat YK:lta ja ulkovalloilta apua sekä kristityiltä rukouksia.
Muistakaa meitä rukouksin. Tilanteemme on hyvin vaikea.
Olot ovat hyvät meillä, mutta tosi monet elävät leireillä Erbilissä, -
Irakissa ja täällä Jordaniassa. Elämä on tosi vaikeaa.
Etenkin täällä Jordaniassa me irakilaiset emme saa työlupaa.
Toivomme, että maailman kristityt rukoilisivat puolestamme.
Chris Mitchell, Amman, Jordania.
Vankitoverit pahoinpitelivät jälleen amerikkalaispastori Saeed Abedinin, -
kun tämä yritti poistua sellistään vankilassa Iranissa.
Häntä lyötiin kasvoihin. Amerikan oikeus- ja lakikeskus ACLJ uskoo, -
että USA:n tulisi asettaa Saeedin ja muiden vankien vapauttamisen -
ydinsopimuksen solmimisen ehdoksi.
Uskovat voivat vaikuttaa allekirjoitta- malla vetoomuksen Saeedin puolesta.
Kotisivuillamme on linkki ACLJ:n vetoomukseen.
Seuraavaksi: ihmeellinen yhteys pohjoiskorealaisen pakolaisen -
ja kiinalaiskristittyjen ryhmän välillä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Kiinan hallinto purkaa miljoonia dollareita maksaneen kirkon -
ja jättää seurakunnan pulaan.
Christian Today -sivuston mukaan viranomaiset olivat myöntäneet luvan -
Kolmen itsen isänmaallisen kirkon tiloille Wang Lingissä.
Nyt kirkkoa puretaan valtion määräyksestä.
Seurakunta saa korvausta uusien tilojen hankintaan vain 160 000 USD.
Christian Todayn mukaan tämä ei ollut ensimmäinen kerta.
Aiemmin purettiin eräs hiljattain valmistunut hintava kirkko.
Viranomaiset ovat myös repineet alas ristejä kirkkojen katoilta.
Joseph Kim syntyi tavalliseen perheeseen Pohjois-Koreassa.
1990-luvun puolivälissä nälänhätä tappoi miljoonia pohjoiskorealaisia, -
mukaan lukien hänen isänsä. Se oli vasta alkua.
Hän kertoo elämästään vastikään julkaistussa kirjassaan.
Heather Sells jututti häntä.
Kerro nälänhädästä ja perheesi kuolemasta. Olit silloin melko nuori.
Suurin järkytys oli kuulla, -
että naapurustosta väkeä voi kuolla nälkään.
Ei ollut olenkaan miellyttävä kokemus nähdä, -
miten ihmisiä nääntyi nälkään.
Myös isäni kuoli nälkään vuonna 2002.
Olin silloin vasta kahdentoista.
Koit valtavan menetyksen. Sitten äitisi pidätettiin ja sisaresi katosi.
Millaisia päätöksiä aloit tehdä silloin?
Ensin minun piti lähteä ulos kadulle.
Jotta selviytyisin jollakin tavalla -
minun piti löytää rohkeus ja avata suuni -
ja pyytää vierailta ihmisiltä ruoantähteitä.
Kaksi vuotta elelin kodittomana. Yritin parhaani mukaan selviytyä, -
mutta toivo alkoi hiipua.
Yhdessä vaiheessa olin jo kuolla nälkään isäni tavoin.
Vaihtoehtona oli ottaa riski ja paeta Pohjois-Koreasta -
paremman elämän toivossa Kiinaan.
Ymmärsin, että Kiinan kristityt auttoivat sinua.
Lapsena Pohjois-Koreassa en juurikaan kuullut uskonnosta, -
Jumalasta, Jeesuksesta tai mistään.
Minun oli tosi vaikea ymmärtää, -
mikä on uskonto ja keitä ovat kristityt.
Korealaiskristittyjen ryhmät olivat ainoita ryhmiä, -
jotka uskalsivat ottaa riskin ja auttaa minua ja antaa asunnon.
En ymmärtänyt, miksi he uhrautuivat niin anteliaasti minun vuokseni.
Se sai minut kyselemään, mistä kristinuskossa on oikein kyse.
Siitä alkoi -
hengellinen matkani.
Sait apua eräältä kristityltä naiselta, jota kutsuit mummiksesi.
Kertoisitko hänestä?
Hän oli iäkäs korealaiskiinalainen nainen.
Hän otti riskin ja auttoi pohjoiskorealaisia loikkareita, -
jotka piileskelivät Kiinassa vailla paikkaa jonne mennä.
Hän kuuli minusta ja halusi varmistaa, -
että hän voi auttaa minua tarjoamalla majapaikan ja ruokaa.
Hän oli ihmisenä hyvin aito ja huolehtivainen, -
ja meistä tuli hyvin läheisiä.
Aloin kutsua häntä mummikseni.
Ilman hänen apuaan en olisi tässä tänään.
Olen ikuisesti kiitollinen siitä, mitä hän teki.
Seuraavaksi: Onko Jumala hylännyt Amerikan?
Ei, jos näiltä johtajilta kysytään. He sanovat Hänen tuovan herätyksen.
CBN:n "The Transforming Word" -opetuksessa -
Pat Robertson kertaa parantavia jakeita.
Kiitä Herraa, kaikki mitä minussa on.
Kunpa en ikinä unohtaisi, mitä hyvää hän on minulle tehnyt.
Hän antaa anteeksi kaikki syntini ja parantaa kaikki sairauteni.
Nuoruuteni uudistuu kuin kotkan.
Pat Robertsonin uusi DVD- ja CD-levy "The Transforming Word".
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Amerikassa on ollut kaksi suurta herätystä historiansa aikana.
1700- ja 1800-luvuilla oli voimakkaat herätykset.
Nyt jotkut uskovat, että kolmas suuri herätys on ovella.
Paul Strand jatkaa.
"Lähetän Amerikkaan kolmannen suuren herätyksen."
"Historian suurin herätys."
Dutch Sheets julistaa tulevasta uudistuksesta miltei kokopäiväisesti.
Jennifer LeClaire kirjoittaa siitä kirjassaan.
Jennifer oli vuosia tarkkaillut Jumalan liikehdintää, -
mutta sitten Jumala pyysi häntä hyppäämään siihen mukaan itse.
Pyhä Henki sanoi: "Osallistu äläkä vain tarkkaile."
Hän kokoaa kristittyjä rukoilemaan Pompano Beachiin.
Hän toivoo, että muutkin etsisivät Jumalan uutta liikehdintää.
Dutch Sheets uskoo, -
että amerikkalaisten täytyy löytää uudelleen hengelliset juurensa.
Hän kertoo kirjassaan unesta, jossa hän sai Jumalalta nyrkkeilykintaat.
Jos haluat voittaa hengelliset jättiläiset, pue nämä kintaat.
Toisessa luki "Ikuinen", ikuinen Jumala, jonka Aabraham kohtasi.
Toisessa luki "Ikivihreä". Ihmettelin sitä kuusi vuotta.
Hän kuuli John Locken ajatuksesta, että voi vedota taivaaseen, -
kun kaikki muut valituskanavat johtajien väärinkäytöksistä on käytetty.
George Washington teki siitä lipun aluksiinsa.
Siitä tuli kansakunnan taisteluhuuto. Olemme syntyneet sen lipun alla.
Hämmästys valtasi Sheetsin, kun hän näki lipussa suuren ikivihreän puun.
Jumalan läsnäolo alkoi tulla ylleni. "Olen saamassa toisenkin kintaan."
"Ikuinen" ja "ikivihreä" olivat läsnä jo Aabrahamin ja Jumalan liitossa.
Se alkoi jo uskomme isästä.
Ikivihreä puu on ollut ikuisuuden ja ikuisen liiton symboli.
Kun Aabraham huusi Ikiaikaisen puoleen, hän istutti ikivihreän puun.
Se oli hänen tapansa ilmaista ikuista liitoa Jumalan kanssa.
Uudisasukkaat pystyttivät ristin Virginian rannikolle liiton merkiksi.
Kun risti pystytettiin Cape Henryyn v. 1607, Jumala otti sen vakavasti.
Uudisasukkaat halusivat palvella Jumalaa vapaasti ja loistaa valoa.
Sheets kehottaa amerikkalaisia muistamaan juurensa.
Täytyy palata liittoon. "Miksi synnytin tämän kansakunnan?
Mitä lupauksia minulle tehtiin?"
LeClaire toivoo uudisasukkaiden ja perustajaisien uhrausten -
saavan meidät rukoilemaan.
Kun ymmärrämme, mikä oli heidän uhrauksensa ja miksi he tekivät niin, -
näemme, mitä olemme menettäneet ja mitä menetämme, ellemme herää.
Kristityt ovat heräämässä. Sheets näkee sitä kaikkialla.
He ovat palavia, vakavissaan, epätoivoisia, ja he ymmärtävät, -
missä jamassa olemme. Sokeakin näkee, että Amerikka on pulassa.
Jumala kohtasi automatkalla tutkija Eddie Hyattin ja näytti, -
ettei ole syytä epätoivoon.
Jumalan läsnäolo ympäröi minut.
Mieleeni alkoi tulvia innostavia, toivontäytteisiä ajatuksia, -
että Amerikkaan voi tulla uusi hengellinen herätys, -
joka muuttaa maan kulttuurin.
Hyattille selvisi, että suuri herätys 1700-luvun puolivälissä -
vaikutti perustajaisiin, jotka taistelivat vapaussodassa.
Näin suoran yhteyden ensimmäisen suuren herätyksen -
ja maan perustamisen välillä.
LeClaire näkee tapahtumissa vapauden Jumalan.
Se johti henkeen, -
joka ei siedä sortoa eikä uskonnonvapauden rajoittamista.
LeClairen mukaan kristittyjen on löydettävä uudelleen sama henki.
Sallimmeko kristittyinä antikristillisten toimintaohjelmien -
sysäävän Jumalan syrjään julkisesta elämästä?
Vastustammeko hyökkäyksiä uskoa ja uskonnonvapauksia kohtaan?
Sheets rohkaisee kaikkia tarttumaan nyrkkeilykintaisiin ja lippuun.
Synnyitte vetoomuksesta minua kohti. Tein teille tien.
Vaikka jättiläiset näyttäisivät miten isoilta tahansa, -
jos huudatte Ikiaikaisen puoleen ja astutte liittoon, -
voitatte jättiläiset ja näette kolmannen suuren herätyksen.
Pidin nyrkkeilykinnasvertauksesta.
Voit yhtyä herätyshuutoon -
tykkäämällä Facebook-sivujamme ja jakamalla juttua.
Juttua voi jakaa myös Twitterissä.
CBN:n "The Transforming Word" -
on uusi Pat Robertsonin DVD- ja CD-opetussarja.
Opetan Valtakunnan periaatteita, joita Jumala on paljastanut minulle.
Sarja opettaa, miten Jumalan Sana voi muuttaa elämän, -
miten päästä kokemaan Jumalan ihmeellinen valtakunta -
ja miten voimallista on julistaa jakeita omaan ja rakkaiden elämään.
Olen taltioinut valikoiman jakeita, -
joita voit kuunnella, painaa mieleesi ja julistaa ääneen, -
jotta voit nähdä Jumalan muuttavan voiman toimivan elämässäsi.
Pat Robertson taltioi jakeita.
"Herra, minun Jumalani, sinua minä huusin, -
ja sinä paransit minut." Ps. 30:2.
Tilaa tuote jo tänään.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun tulemme yhteen rakkaudessa, -
ihmeitä tapahtuu.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Israelin museovirasto löysi Jerusalemin lähistöltä -
1 500 vuotta vanhan bysanttilaiskirkon jäänteet.
Löytö tehtiin tienparannuksen yhteydessä.
Arkeologien mukaan kirkko kuului kokonaisuuteen, -
joka toimi pyhiinvaeltajien levähdyspaikkana.
Se kuului kirkkojen sarjaan, joka palveli kulkijoita matkalla Jerusalemiin
Toinen tällainen kirkko on löydetty Emmauksesta, -
jossa Jeesus Raamatun mukaan ilmestyi kahdelle opetuslapselle.
Kiitos seurasta.
Maailmanmatkaaja George Thomas saattaa palata ensi viikoksi.
Näkemiin ja siunausta!
Suomennos: Marianne Tenetz